[{"text_idx": "#000001", "text": "Fel rhan o\u2019i gwaith i gynyddu\u2019r nifer sy\u2019n hawlio Credyd Pensiwn yng Nghymru, mae\u2019r Comisiynydd am i unigolion a sefydliadau ledled Cymru wneud popeth a allant i helpu i sicrhau nad yw pobl hy\u0302n yn colli\u2019r cyfle i gael Credyd Pensiwn, ac i ymuno a\u0302 hi i wneud Addewid Credyd Pensiwn i dynnu sylw at y camau y byddant yn eu cymryd \u2013 boed fawr neu fach."}, {"text_idx": "#000002", "text": "Gallai hyn fod yn rhywbeth fel rhannu gwybodaeth am y Credyd Pensiwn a sut mae ei hawlio, neu gyfeirio pobl hy\u0302n rydych chi\u2019n gweithio gyda nhw at sefydliadau sy\u2019n darparu cymorth a chefnogaeth."}, {"text_idx": "#000003", "text": "Gallwch weld rhai o\u2019r Addewidion sydd wedi cael eu gwneud yn barod isod, a chofiwch wneud eich Addewid Credyd Pensiwn gan ddefnyddio\u2019r ffurflen ar waelod y dudalen, a byddwn yn ei rannu drwy ein sianeli cyfryngau cymdeithasol."}, {"text_idx": "#000004", "text": "\u201cRwy\u2019n addo rhoi newid ar waith tuag at hawlio cymorth ariannol yng Nghymru, gan symud i ffwrdd o\u2019r stigma traddodiadol, a mabwysiadu dull gweithredu sy\u2019n seiliedig ar hawliau. Drwy ein dull bod Pob Cyswllt yn Cyfrif, byddwn yn parhau i wneud safiad rhagweithiol ar ganfod cymhwysedd ar gyfer pob cymorth a fydd yn cynnwys budd-daliadau datganoledig a\u2019r rhai sydd heb eu datganoli gan gynnwys Credyd Pensiwn.\u201d"}, {"text_idx": "#000007", "text": "\u201cRwy\u2019n addo adnewyddu\u2019r ymrwymiad i ddefnyddio ein grw\u0302p gorchwyl a gorffen ar Gredyd Pensiwn fel ffordd o hwyluso trafodaeth gyda\u2019r Adran Gwaith a Phensiynau ar Gredyd Pensiwn a chynyddu\u2019r nifer sy\u2019n manteisio arno drwy ein rhwydweithiau o randdeiliaid ledled Cymru.\u201d"}, {"text_idx": "#000008", "text": "Y Gweinidog dros Gyfiawnder Cymdeithasol"}, {"text_idx": "#000009", "text": "\u201cGwneud popeth o fewn fy ngallu i sicrhau bod pobl hy\u0302n yng Nghymru yn cael yr holl gymorth y mae ganddynt hawl iddo.\u201d"}, {"text_idx": "#000010", "text": "\u201cCodi ymwybyddiaeth am Gredyd Pensiwn.\u201d"}, {"text_idx": "#000011", "text": "\u201cRwy\u2019n addo gwneud fy ngorau i rannu gwybodaeth am Gredyd Pensiwn a sut i\u2019w hawlio, ac i helpu unigolion sydd eisiau gwneud cais amdano.\u201d"}, {"text_idx": "#000012", "text": "\u201cByddaf yn gwneud popeth o fewn fy ngallu i fanteisio i\u2019r eithaf ar Gredyd Pensiwn ledled Cymru. Mae hwn yn hawl i\u2019n dinasyddion hy\u0302n yng Nghymru sydd ar incwm cyfyngedig, ac nid ydyn ni eisiau i neb golli allan \u2013 yn enwedig yn ystod yr argyfwng Costau Byw!\u201d"}, {"text_idx": "#000013", "text": "\u201cNewid yr iaith a\u2019r rhethreg sy\u2019n ymwneud a\u0302 budd-daliadau a chanolbwyntio ar hawliau.\u201d"}, {"text_idx": "#000014", "text": "Cyfrannwr at yr Uwchgynhadledd Credyd Pensiwn"}, {"text_idx": "#000015", "text": "\u201cRhoi unrhyw reolau sefydliadol o\u2019r neilltu cyn belled ag y bo modd er mwyn chwalu rhwystrau a chael Credyd Pensiwn yng nghyfrifon banc pobl.\u201d"}, {"text_idx": "#000016", "text": "Defnyddiwch y ffurflen isod i wneud eich Addewid Credyd Pensiwn a helpu i sicrhau nad yw pobl hy\u0302n yng Nghymru yn colli allan ar y Credyd Pensiwn y mae ganddynt hawl iddo. Neu gallwch lawrlwytho\u2019r Cerdyn Addewid a rhannu llun ohonoch gyda\u2019ch addewid ar ein tudalennau Twitter neu Facebook."}, {"text_idx": "#000017", "text": "Drwy weithio gyda\u2019n gilydd, gallwn estyn allan at bobl hy\u0302n mewn cymunedau ledled Cymru a gwneud gwahaniaeth cadarnhaol i filoedd o fywydau drwy helpu i sicrhau nad yw pobl hy\u0302n sy\u2019n byw ar yr incwm isaf \u2013 llawer ohonynt ymhlith aelodau mwyaf agored i niwed cymdeithas \u2013 yn colli\u2019r cymorth y mae ganddynt hawl iddo."}, {"text_idx": "#000018", "text": "Eich sefydliad (os yn berthnasol)"}]